ཏཱ་ལའི་བླ་མའི་གསུངས་དོན་ལ།དེང་དུས་འགྲོ་བ་མིའི་སྤྱི་ཚོགས་ལ་འཕྲད་པའི་དཀའ་རྙོག་ནི།མི་དུང་ཕྱུར་བདུན་ཅུ་ཐུན་མོང་གི་དཀའ་རྙོག་ཅིག་ཡིན་ལ།དཀའ་རྙོག་འདི་དག་ནི་མིས་བཟོས་པ་ལས།དཀོན་མཆོག་དང་།སངས་རྒྱས།ཨ་ལཱ་སོགས་ཀྱིས་བཟོས་པ་མིན།དེའི་ཕྱིར་གསོལ་འདེབས་སམ་སྨོན་ལམ་ཁོ་ན་ལ་བརྟེན་ནས་དཀའ་རྙོག་འདི་དག་སེལ་མི་ཐུབ་ལ།མིས་བཟོས་པའི་དཀའ་རྙོག་དེ་མི་རང་ཉིད་ཀྱིས་སེལ་དགོས།ད་ལྟ་འདིར་འཛོམས་པའི་ང་ཚོ་ཚང་མ་དུང་ཕྱུར་བདུན་ཅུའི་ནང་གི་ཆ་ཤས་ཡིན་པས།ང་ཚོ་ཡང་དཀའ་རྙོག་འདི་དག་བཟོ་མཁན་གྱི་གྲས་སུ་ཡོད་ལ།ང་ཚོ་ལའང་གནད་དོན་དེ་དག་ཐག་གཅོད་བྱེད་པར་མཉམ་ཞུགས་དགོས་པའི་འགན་ཁྲི་ཡོད།